Noaingo akueduktua

Noaingo akueduktua edo Noaingo ubidea Nafarroako Subitza, Taxoare eta Noaingo lur sailetan kokatzen den akueduktua da. Historia Hasierako proiektua Francisco Geni ingeniariari egokitu zioten. Ondoren Ventura Rodríguezi eman zioten lana. Honek Santos Angel Otxandategi eta Francisco Alejo Arangurenekin egin zuen lan. 1782an diseinatu zuen eta handik bi urtera inauguratu zuten. Eraikuntzak 1.250.000 pezetako kostea izan zuen. Ura Subitzako iturburutik Iruñeraino eramatea zen azpiegitura hidrauliko honen helburua. Bere garaian kilometro bat baino gehiagoko (1.245 metro) luzera eta harrizko eta adreiluzko 97 arku zituen. XIX. mende amaieran, ura Artetatik eramaten hasi zirenean, azpiegitura hau ez zen jadanik erabiltzen eta, 1939an, Iruñeko Udalak Nafarroako Foru Aldundiari egoera onean manten zezan utzi zion. Erreferentziak Ikus gainera Nafarroako kultura ondasunak Kanpo estekak Noaingo akueduktuari buruzko argibidea Nafarroako Turismo webgunean irakurgai Noain udalerria eta akueduktuari buruzko argibidea Hiru.com webgunean